Obra-kontratuen administrazio-klausula partikularren agiria

Prozedura irekia

### VI.- KONTRATUA AZKENTZEA

#### 38.- BETETZEA: HARRERA, OBREN AZKEN ZIURTAGIRIA, BERME-EPEA, LIKIDAZIOA ETA BERMEA ITZULTZEA

Kontratistak kontratuaren objektua osorik burutzen duenean, kontratuaren terminoen eredura eta botere adjudikatzailea gogobetez, kontratua bete duela joko da, eta kontratua gauzatzeko, obrak botere adjudikatzaileari entregatuko zaizkio. Aurrekoa egiaztatzeko, onartzeko edo baldintza orokorren 38.1 artikuluak dioenarekiko adostasuna agertzeko ekintza formala eta positiboa egin beharko du botere adjudikatzaileak. Kontratistak eskubidea izango du kontratatutako prestazioa betetzeari buruz egiten diren oharren berri izan eta ohar horiei buruz esateko duena entzun dakion.

##### 38.1.- Harrera.

SPKLren 210.2 artikuluan ezarritakoaren ondorioetarako, hauek joango dira obren harrera- egintzara: botere adjudikatzaileak ordezkari izateko izendatutako teknikaria; obren zuzendaritzaren ardura duen teknikaria; Kontrol Ekonomikoko Bulegoaren ordezkaria, hala badagokio, eta kontratista (nahi badu, teknikari bat eraman dezake). Horretarako, obrak amaitzeko aurreikusitako eguna komunikatuko dio, idatziz, kontratistak edo beraren ordezkariak obra-zuzendaritza teknikoari, gutxienez berrogeita bost (45) egun baliodun lehenago. Idazki hori botere adjudikatzailearen erregistroan aurkeztu beharko da. Kontratazio-organoak, aldeko ebazpena eman ostean, idatzizko komunikazioa egiten duenean zuzendaritza teknikoaren txostenean oinarrituta, obra hartuko da. Kontratuaren klausula espezifikoen 15.1 klausulan azaltzen den epean hartuko da obra. Obraren harrera-akta egingo da, eta egintzan parte hartzen duten guztiek sinatuko dute. Bertan adieraziko da obrak egoera onean dauden, eta ea bat datozen ezarritako preskripzioekin. Hala izanez gero, botere adjudikatzaileak izendatutako pertsonak onartutzat joko ditu eta orduan hasiko da berme-epea zenbatzen. Bestelako kasuetan hala jasoko da harrera-aktan, eta obren zuzendaritza teknikoak antzemandako akatsak azalduko ditu eta jarraibide zehatzak emango ditu akatsok zuzentzeko, horretarako ezarritako epean. Epe horretan akatsak konpontzen ez badira, beste epe luzaezin bat eman ahal izango da, edo kontratua suntsiarazi dela deklaratu. Botere adjudikatzaileak obra-zatiak hartu ahal izango ditu, kontratuaren klausula espezifikoen 15.2 klausulan hala ezarri bada. Kasu horretan, konturako azken ziurtagiria egin beharko da. Behar bezala azaldutako interes publikoko salbuespenezko arrazoiengatik kontratazio-organoak erabakitzen badu obrak okupatzea edo erabilera edo zerbitzu publikorako jartzea, hori gertatzen denetik bertatik sortuko dira harrera-egintzaren berezko ondorioak, nahiz eta harrera-egintza formalik izan ez, HAKLEOren 168. artikuluaren arabera, benetan okupatzen edo erabilera edo zerbitzu publikorako jartzen den unetik. Azaroaren 5eko 38/1999 Legearen, Eraikuntzaren Antolamenduari buruzkoaren mendean dauden obretan, une horretan kontratistak honako dokumentazio hau aurkeztu beharko du:

- a) Eraikuntzako prozesuan parte hartu dutenen zerrenda.
- b) Eraikina eta bere instalazioak erabili eta mantentzeko jarraibideei buruzko dokumentazioa.

##### 38.2.- Obren azken ziurtagiria.

Obrak hartu eta hiru (3) hilabeteko epearen barruan, salbu eta kontratuaren klausula espezifikoen 15.4 klausulan beste epe bat zehaztu bada, egindako obren azken ziurtagiria onetsi beharko du kontratazio-organoak, eta kontratistari ordainduko zaio, kontratuaren likidazioaren kontura. Horretarako, azken neurketa egingo da, baita jatorrian balioetsitako zerrenda ere.

58

Esp. zk.: